નવસારીમાં પારસી હોસ્પિટલના પાછળના ભાગે સિંધીકેમ્પ વિસ્તારમાં આવેલી સ્નેહસાગર સોસાયટીમાં રહેતા જાણીતા એડવોકેટ અને નવસારી એડવોકેટ એસોસિએશનના માજી પ્રમુખ હરેશભાઈ વશી તેમના પરિવાર સાથે રહે છે. તેઓ 31મી જુલાઈએ કોર્ટમાંથી ઘરે પહોંચ્યા હતા. એ પછી સાંજે 6.30થી કામ અર્થે બજાર ગયા હતા. એ‌ વખતે તેઓ ઘરને તાળુ મારીને બહાર ગયા હતા. જ્યારે તેઓ પરિવાર સાથે પરત ફર્યા ત્યારે તેમના ઘરના પાછળના દરવાજાનું લોક તૂટેલુ જોવા મળ્યું હતું અને ઘરમાં મુકેલા બે કબાટનો સરસામાન રફેદફે જણાયો હતો.